Magyar felirat: Brigi (brigichan@hotmail.com)
[Az OCN csatorna első, 2017-es, saját gyártású sorozata.]
Szóval itt vagy!
[A 112-es telefonos segélyhívó központ munkatársainak történetét mutatja be,]
[akiknek addig kell elkapniuk az elkövetőket, míg az áldozataik megmenthetőek.]
„A hang” című sorozat egy új típusú, hangüldöző thriller műfajával ismertette meg a közönséget,
és a képernyők elé szegezett minket minden hétvégén.
Az OCN csatorna számára a valaha volt legmagasabb nézettséget produkálta, és számos elismerésben részesült.
Mi a sorozat népszerűségének titka a színészek szerint?
Az embernek majd kiugrik a szíve a helyéről.
Eláll tőle a lélegzetünk.
- Nem volt még ehhez fogható történet. - Üde megközelítés.
Mint egy pezsgő üdítőital.
Az ember katarzist él át tőle.
[A hang: Kihagyhatatlan történetek]
[Most kezdődik.]
[A CJ & EM sangnami stúdiójában járunk.]
[*valami háttérzaj*]
- Parancsolj! - Köszönöm szépen.
[Daeshik és Eunsu megérkezett.]
- Mi történt? - Sose csináltam még ilyet.
- Mit fogunk csinálni? - Nem tudom.
Hol van Oh Hyeonho?
Végre kiszabadulhattunk a segélyhívó központból.
- Olyan csinos vagy! - Tényleg?
- Várj, megigazítom! - Rosszul áll a mikrofon?
- Majd én megigazítom neked. - Rendben...
Kihúztad?
Így kell állnia!
Amikor ezt így meglátom rajtad,
Az az érzésem támadt, hogy mindjárt azt mondod, hogy „Egyes Egység! Egyes Egység”!
„Itt a Kettes Egység!”
„Készen állunk!”
Élethűen kell csinálnom...
„Hogyan? Mit mondtál?”
Köszöntjük önöket. A sorozatban én egy terepen dolgozó nyomozót alakítottam.
Shim Daeshik karakteréért feleltem. A nevem Baek Sunghyun.
Nagyon örvendek.
Üdvözlöm önöket. Én a telefonos központban az Aranycsapat tagja voltam.
A központban?
Nem tudod, hogy ez mit jelent?
Mint egy lányegyüttes központjában? Elnézést a poénért!
„112-es segélyhívó, miben segíthetek?” Ilyen központban.
Benne volt a forgatókönyvben!
Bocsáss meg! Kicsit eltúloztam a dolgot, hogy oldjam a feszültséget.
A sorozatban mi ketten alig találkoztunk, nem igaz?
Alig. Azt hiszem, néhányszor csupán elmentünk egymás mellett.
A savas terrortámadás ügye kapcsán.
- Mi... - Láttalak a tárgyalónkban.
Amikor befutott a hír, hogy feloszlatják a csapatunkat,
- és eljött az az ügyész... - Igen, amikor az ügyész jött.
- Igen. - Akkor is.
Lehet, hogy máskor nem is találkoztunk volna,
ha Oh Hyeonho és én akkor nem sietünk a helyszínre.
Ti ketten hogyhogy mindig mindenhova együtt mentetek?
- Ez túlzás! - Csak mi ketten voltunk...
A terepen minden olyan sivár volt.
Jinhyeokkal csak mi ketten voltunk...
Ó, tényleg! Női nyomozók nem is voltak veletek.
Nem, csak Jang Hyuk.
Szerettem volna a segélyhívó központban dolgozni.
Megyek!
Később még találkozunk!
Az elmúlt 4 hónap egy szempillantás alatt véget ért.
Szeretnénk megköszönni a nézőinknek,
hogy ilyen sok szeretetben és támogatásban lehetett részünk ezalatt az idő alatt.
Ma szeretnénk újra erről a négy hónapnyi utazásról beszélgetni önökkel.
A sorozat 16 epizódjából összeszedtük önöknek a legjobb pillanatokat.
Különleges klipeket állítottunk össze,
melyeket két részen keresztül fogunk tudni bemutatni.
Tartsanak velünk!
Januárban járunk.
Még a sorozat sajtótájékoztatóját is elözönlötték az újságírók,
hogy beszámolhassanak az eseményekről.
Ahogy a cím, „A hang” is mutatja,
ez egy szokatlan thriller lesz, melyben egy nyomozó hangokat üldöz...
~ Kim Hongseon (a rendező) ~
A sorozat társadalmunk mindennapjait mutatja be, melyben most is élünk,
ahol különböző események azért történnek, mert nem tudunk reagálni a megfelelő időn belül.
A megfelelő rendszer hiányában próbálja megközelíteni a kialakuló, társadalmi helyzeteket.
Szerettem volna olyan problémákat bemutatni, melyek az életből merítenek,
melyek a sorozatban bemutatják, hogy egy jól szervezett, szociális struktúrára szükség van.
A színészek részt vesznek az első szövegkönyv-olvasáson.
Annyira beleélték magukat a dialógusokba, hogy úgy éreztük magunkat, mintha már forgatnánk.
Miért tűntél el, miután ennyi sületlenséget összehordtál?
2016. november 18. - Incheon Tartományi Rendőrkapitányság
- Jó napot! Nagyon örvendek. - Részemről a szerencse.
Körbe fognak vezetni minket.
Minden tőlem telhetőt megteszek majd a felkészítésen,
hogy a karakteremet, Kwonjut tökéletesen ábrázolhassam.
Még a 112-es segélyhívó központba is ellátogattak, mielőtt elkezdődött volna a forgatás,
hogy tökéletesen idomulni tudjanak a sorozatbeli szerepeikhez.
A színészek életveszélyes szituációknak lehettek szemtanúi,
melyekről a központba érkeztek a hívások.
Felvétel!
[A színészek szenvedélyes kihívásnak tekintették ezt az új műfajt.]
A színészek különleges lelkesedéssel viszonyultak a sorozathoz.
Talán ez lehetett az oka,
hogy „A hang” egy ennyire népszerű krimisorozat lett.
- Köszönöm mindenkinek! - Köszönjük!
Miután szerepeltem a sorozatban,
sokan mondták a környezetemben, hogy tökéletesen illett rám a szerep.
Egészen jó frizurát vágtak nekem.
Egy csomóan mondták ezt nekem.
Egyik nap rájöttem,
hogy egy epizódban nem is szerepeltél.
- Mert balesetet szenvedtem. - Értem...
Volt egy kukásautó,
- ami arrafelé hajtott, amerre Jinhyeok volt, - Ahol Jinhyeok volt.
és összeütközött a kocsijával.
- Te sérültél meg súlyosabban? - Majdnem meghaltam!
Jinhyeok viszont ment, és rögtön megoldotta az ügyet.
Jinhyeok és Daeshik azt a kocsit üldözik, melybe Eunbyeolt zárták.
Vigyázz!
Egy nagy kukásautó összeütközik Jinhyeok kocsijával.
De neki nem esik baja, még akkor sem, mikor megpördül a kocsi.
Daeshik...!
Daeshik, nézz rám!
Ő...
Felfoghatatlan, mennyire legyőzhetetlen.
Én mindenkinél erősebb vagyok! Erős vagyok!
Azt hiszem, megszenvedem majd a sorozat utóhatását.
Mire gondolsz?
Úgy érzem, üldözőbe kell vennem az embereket,
és le kell tartóztatnom őket.
Azt hiszem, tudom, mit érzel. Kérlek, csináld ezt egyszer!
„Itt a Kettes Egység! Hogy mondta, Kang kisasszony?”
„Itt a Kettes Egység! Mu nyomozót megtámadták?”
A Club Fever sósavas támadásának elkövetője...
A húspiac mellett keresem őt.
Kang kisasszony, ennél több infóra van szükségem!
Jang parancsnok, az elkövetőnek bárányhúsos fűszerkeverék-szaga van.
Téged nem szokott hasonló érzés eltölteni?
Én végig a központban voltam.
Az a jelenet, ahogy hívásom érkezik...
Tessék, 112-es segélyhívó!
Mi a pontos helyszín?
Halló, ön a 112-es segélyhívó központot hívta!
Tudná részletezni, kérem?
- Mindig csak a segélyhívásokat fogadtam. - Valóban.
Még az ismerősöktől érkező hívásoknál is ahelyett,
hogy „sziá”-val köszönnék,
- mindent úgy kezdek, mint a sorozatban! - Értem.
„112-es segélyhívó!”
- „Mondja el pontosan, mi történt!” - „Mondja el pontosan, mi történt!”
- Túlságosan jól ismersz... - Hát persze.
- Én is a sorozat rajongója vagyok. - Tudom.
Azt hiszem, még mindig a nullás kód hatása alatt állunk.
Igen, még mindig itt vagyunk. Ez biztos annak az utóhatása...
Az hát.
Van azonban még valami.
Számos dologra érdemes odafigyelni,
ahogy az ember a sorozatot nézi.
Most minden egyes momentumot bemutatunk önöknek.
Jó szórakozást kívánunk hozzá!
Probléma adódott egy étteremben?
Próbálta már a hátsó ajtót?
A 112-es segélyhívó központjában mindig nagy feszültség uralkodik.
Itt a segélyhívó központ!
Mu nyomozó jelenleg épp az elkövetővel dulakodik!
Minden rendőr, aki Eunhyeong-városrész közelében tartózkodik,
azonnal menjen az Eunhyeong Borbélyszalonhoz, a 18-as szám alá!
Kang kisasszony, ez a kocsi...
Dél-Koreában sajátosan csak „arany időszaknak” nevezik azt az időintervallumot,
melyen belül megpróbálják elfogni az elkövetőket, és ez izgalomban tartotta a nézőket.
~ Ma Jinwon (a forgatókönyv írója) ~
Sikerült beszélnem a 112-es segélyhívó valódi munkatársaival,
akik „a tűz közelében” dolgoznak, és átélik ezeket a bűnügyeket.
Szerettem volna a sorozat segítségével bemutatni,
milyen fontos ez a kritikus időszak a társadalmunk és az életünk számára.
Az Aranycsapat létezésének és feladatának célja,
hogy megmentsék az áldozatokat, míg azok életben vannak.
~ Yi Sujeong (kriminálpszichológus) ~
Az emberek jellemzően nagyon sürgős esetekben hívják csak a 112-es számot.
Néhányan közvetlenül a haláluk előtt telefonálnak.
Vészhelyzetben, a nyomozás első szakaszában az áldozat megmentése érdekében...
... döntő szerepe lehet annak, hogyan végzi az ember a munkáját.
Itt az Egyes Egység!
Sikeresen őrizetbe vettük a gyanúsítottat!
Mu nyomozó is biztonságban van.
A pillanatok, amikor elkeseredettségükben inkább feladták volna.
A sorozat kapcsán elgondolkoztunk e kritikus időszak jelentőségén.
Örülnek, hogy szenvedő embert hallhattak?
- Kang kisasszony! Elment az esze? - Korábban egyértelműen figyelmeztettem önöket!
Ha az áldozat már meghalt, semmi sem számít.
Fontos volt megvizsgálni az okokat,
miért történik egyik vagy másik bűneset, hogy mi áll a hátterükben,
mit kell tudni az áldozatokról,
és milyen körülmények kötik össze őket a történtek előtt és után.
Szerettem volna több történetet elmesélni mindazokról a dolgokról,
amiket esetleg elmulasztottunk...
Azon történetek hátteréről, amiket nem tudtunk megakadályozni,
vagy amiket a társadalmunk elhanyagol,
vagy amikkel van lehetősége foglalkozni.
Ezért lettek egyre hosszabbak a történeteink.
A közvetlenül a bűncselekmény után kezdődő 3., 5. és 10. perc az úgynevezett „arany időszak”,
mely alatt még van esély megmenteni az áldozatot, mielőtt az életét veszítené.
A csoport célja az lenne, hogy ne fussunk ki ebből a kritikus időszakból.
Megkaphatja az Aranycsapatát, vagy minek nevezi.
Mivel úgy tűnik, igenis szükség van az Aranycsapatra,
magam fogom kiválogatni a csapatom tagjait.
Ahogy Kang Kwonjut újonnan kinevezik a tisztségére,
megalakulhat az Aranycsapat, mert sikerült elkapniuk egy sorozatgyilkost.
Fel akartam kérni, hogy legyen a csapatunk vezetője.
Csoportvezető? Én? Ejnye, köszönöm, hogy rám gondoltál!
Mu Jinhyeok elutasítja az ajánlatot.
Hálás kellene lennem, ugye?
Betartottam, amit ígértem...
Helyes!
Most már minden rendben lesz.
Köszönöm...
Izgalmas jeleneteket láthatunk tőlük,
azzal a céllal, hogy minden bűnözőt elkaphassanak.
Vajon milyen lenne, ha tényleg léteznének?
~ Jo Mincheol (Incheon Tartományi Rendőrkapitányság, bűnügyi nyomozó) ~
Ha létrejönne egy olyan csoport, mint a sorozatban is,
időben meg lehetne találni az áldozatokat, amilyen gyorsan csak lehet.
Megmenthetnénk őket, és a tetteseket rögtön elkaphatnák.
Egy jól szervezett rendszerben a dolgok ebben a sorrendben történnek.
~ délelőtt 10:00 - a Burim-városrész emberrablóját a kritikus időszakon belül őrizetbe vették ~
Az ügy lezárva.
Mindenki a sorozatról beszélt,
mert az epizódokban mindig valósághű történeteket dolgoztunk fel.
A nézők arra is kíváncsiak voltak, hogy valós eseményeket dolgoztunk-e fel.
A busz hibás alkatrészekkel üzemelt.
Megtörtént események ihlették őket.
A legtöbb krimisorozat részei olyan interjúk alapján íródnak,
melyek az áldozatokkal készülnek.
A színészek hátborzongató alakításának köszönhetően a nézők megmerítkeztek a feldolgozott esetekben.
Az elkövetők is ugyanúgy főszereplői a sorozatnak, mint a két rendőrünk.
Az elkövetők pszichológiai jellemzői alapján adtam nekik tanácsokat.
Nekem is haza kell mennem!
Szóval itt vagy!
- Kisasszony... - Sajnálom.
Rendben, értem. Hogy mi?
Mondd csak, Sunghyun, előfordult, hogy csak nagy igyekezet árán sikerült beleélni magad a szerepedbe?
A sorozatban azt sajnáltam a legjobban, hogy nem volt sok akciójelenetem.
Minden alkalommal, amikor terepen voltunk,
vagy rossz irányba mentem,
vagy valahova máshova egyedül.
- Egyszer el is tévedtem. - Értem.
Daeshik mindig haszontalan dolgokat csinált.
Szóval...
Amikor odaértem a helyszínre,
Jinhyeok már mindenről gondoskodott.
Mindig csak annyit mondott, hogy bilincseljem meg az elkövetőt.
Én meg úgy tettem, ahogy kérte.
- Értem. - Azt kérdeztem, hogy „Jól vagy?”.
„Jinhyeok, jól vagy?” Ezt jó sokszor mondtad, nem igaz?
Jinhyeok, jól vagy?
Azt hiszem, Daeshiknél lassan szállóige lett, hogy „Jinhyeok, jól vagy?”.
Mindig pisztollyal a kezemben érkeztem a segítségére.
Így tartottam a pisztolyt, és ezt mondtam.
Aztán váratlanul azt mondta, hogy maradjak csendben.
Majd hirtelen összeverekedtek.
Azt gondoltam, „Mihez kezdjek most én ezzel?”.
Sokszor előfordult.
A második lövés célba fog találni!
Ha nem akar egy golyót a fejébe, tegye le azt a kést!
Megmentelek, Jinhyeok!
Daeshik. Tedd azt el...
Jinhyeok!
Majd én elintézem...
Tedd csak el...!
Szóval megkértem az akciójelenetekért felelős csapatot egy szívességre.
- Mire pontosan? - Hogy kapjak több akciójelenetet.
Elmondtam nekik, hogy képes vagyok rá, még ha nem is vagyok olyan ügyes, mint Jang Hyuk.
Próbáltam meggyőzni őket,
de még mindig nem kaptam több verekedős jelenetet.
A rendező úr végül megsajnálhatott.
- Emlékszel a szociális központos részre? - Igen.
- Ahol illegális szervkereskedelem folyt. - A Nakwon Szociális Otthon.
- Az ápolók megtámadtak minket abban a jelenetben. - Igen.
Eredetileg nem lett volna akciójelenetem.
Mondtam nekik, hogy ez olyan igazságtalan.
A rendező pedig rájuk parancsolt, hogy adjanak nekem egy akciójelenetet.
Szóval az egyik orvos felém szaladt, és rám támadt,
és ez lett az első akciójelenetem.
Szarházi banda!
Baek Jingu, térjen magához!
Daeshik is jól harcol.
Volt valami, ami nem tetszett különösebben a forgatás során?
Amikor elolvastam az összefoglalót, úgy vettem ki belőle,
hogy a te karaktered egy elit rendőrtiszt, aki öt nyelven beszél.
Igen, öt nyelvet.
Oroszt, tagalog nyelvet,
- meg hasonlókat. - Ez nagyon különleges. Tagalog.
Azt is hallottam,
hogy a tény, hogy Park Eunsu beszéli a tagalog nyelvet,
a sorozat délkelet-ázsiai szereplői miatt nagyon fontos lesz.
Sok külföldivel volt jelenetünk.
Ezért nagy reményeket fűztem mindegyik jelenethez.
Tényleg tanultál tagalog nyelven?
Sose találkoztam még senkivel, aki beszélné.
A sorozat egyik legfontosabb jellemvonása,
hogy az eseteket pörgősen dolgoztuk fel.
Fussuk át a sorozat ügyeinek alakulását!
Sorozatgyilkosság - Jo Kwangcheon esete
A számod utolsó négy karaktere 5885?
Jo Kwangcheon és Park Boknim egy társkereső oldalon ismerkedtek meg.
Hé, uram!
Én hazamegyek. Keressen másik lányt!
Jól van...
Jo Kwangcheon hirtelen megváltozik, ahogy látja elmenni Boknimot.
Nem tud hozzá érzelmileg kötődni az ember.
Meg akartam próbálni, hogy megértem őt,
de egy ilyen bűntényt elfogadhatatlannak tartok.
Az volt a legnehezebb, hogy nem tudtam azonosulni vele.
Halló, itt Kang Kwonju, az ügyfélszolgálat vezetője.
Kérem, elmondaná újra, mi történt?
Egy bolond férfi elrabolt!
Kérem, jöjjenek gyorsan!
Vészhelyzet, nullás kód! Emberrablás történt!
Az emberrablónak fegyverei vannak, és elképzelhető, hogy gyilkossági ügy gyanúsítottja!
A közelben járőröző egységek azonnali beavatkozására lesz szükség!
A Seogu járőregység Mu nyomozója épp most indult útnak az Aranycsapat megbízásából.
Úgy tűnik, hogy az emberrabló egy játszótéren keresztül jutott el egy építkezési területre.
Kérem, segítsenek!
Kérem!
Mit lát maga körül?
Műanyag takarófóliát, téglát...
Homokot a padlón.
Építkezési területnek tűnik.
Műanyag takarófólia a földön...
Lehet, hogy ez több, mint egyszerű emberrablás vagy nemi erőszak.
Hol van most ez a férfi?
Csak hallgassak rád,
és ki fogok jutni innen, ugye?
Megígérem.
Nem hiszem, hogy a közelben lenne.
Lemegyek az alsó szintre!
Boknim, ne!
A férfi egy percen belül vissza fog menni! Maradj ott, ahol vagy!
Nincs itt senki!
Hová lettél...?
Boknim! Jól vagy?
Igen.
Kwonju.
Jól vagy?
Hallgatnom kellett volna rád!
Próbál elmenekülni,
de Jo Kwangcheon megtalálja őt.
Lehet, hogy egy kalapács?
Olyasvalami, amit a mészárosok használnak az állatok leölésére.
A férfi nem más, mint egy kóbor sorozatgyilkos.
Elrabolta Boknimot, hogy eladja a szerveit.
Most azonnal...!
Boknim!
Jo Kwangcheon közömbös, amikor gyilkol.
Miféle ember ő?
Szóval itt vagy!
Kerül, amibe kerül, elszántan végzi a dolgát, hogy személyes céljait elérje.
Erre törekszik.
Tipikusan olyan férfi, aki egy bűnöző elméjével gondolkozik.
Ne öljön meg!
Szóval ébren vagy?
Kérem...! Ne öljön meg!
Nekem is haza kell mennem!
Majd gyors leszek.
Most véged!
Jól vagy?
A Jang Hyukkal forgatott, egyik akciójelenet során egy lyukat ütöttünk a díszlet falán.
Kihangsúlyozta a tényt, hogy nem volt vesztegetni való időnk, és meg kellett verekednünk egymással.
Ennyire komolyan vettük a forgatást.
Kisasszony! Jól van?
Rendőrtiszt vagyok!
... kórházba szállítása folyamatban van.
Az Aranycsapat első ügye mély benyomást tett a közönségre.
Okkal volt ez az első eset.
A történetet Oh Woncheon ügye inspirálta,
ezért volt az az alapvető elképzelés,
hogy Mu Jinhyeok megmentse Boknimot.
Egy tettes, akit saját traumája teremtett - Ahram és Eunbyeol esete
Anya... megpróbál megölni engem...
Nemrég oldalba szúrt... egy késsel...
Egy gyermek telefonál a segélyhívó központba.
Csak úgy...
Nullás kód! Nullás kód!
A Burim-városrészben a 43-as szám 2 km-es körzetében egy gyermek megsérült.
Hol van az édesanyád?
Nem tudom...
Ő Ahram, aki elbújt a mosógépben,
miután megszúrták.
Hallom, hogy keres engem...
Jobb, ha előbújsz!
Egy, kettő...
Három!
Azonnal gyere elő!
Hol vagy?
Meg tudod mondani, hol laktok?
Én mindig a szobámban vagyok, ezért nem tudom...
Próbálj visszaemlékezni!
Láttál valamit az ablakból?
Házakat láttam. Mind egyforma volt...
Emlékszel, melyik emeleten vagy?
Nem emlékszem...
Túlságosan fényes volt minden, ezért féltem!
Befelé!
- Anya, kérlek, ne bánts! - Befelé!
Ülj le! Ülj le!
Hol van? Megőrülök tőle!
Nem jöhetnek rá!
Hol van?
- A hívott szám átmenetileg... - Nem!
Kérem, segítsen...!
Ahram...
Szóval itt bujkálsz!
Gyere a mamához!
A rendező úr nagyon kedves volt velem.
És éreztem, hogy nagyon bízik bennem.
Emiatt sikerült jó munkát végeznem.
A díszletben egész meleg volt. Nem fáztunk, de még mindig tél volt.
Ő meg alsónadrágban mászkált köztünk.
Mondtam neki, hogy vegyen fel egy kabátot.
Féltem, hogy majd megfázik.
Azt mondta, hogy a testére festett smink úgy elmosódna.
Nagyon fiatal még, mégis profi színész.
Nagyon meglepett.
Ő Oh Sujin, a gyermekbántalmazásos ügy elkövetője,
aki maga is áldozat volt.
Kíváncsiak vagyunk, milyen érzés volt a karakter bőrébe bújni.
Oh Sujin.
Lehetséges, hogy ön is volt már hasonló helyzetben?
Arra volnék kíváncsi,
hogy önt is bántalmazták-e...
Fogja be!
Ne beszéljen úgy, mintha ismerne!
Olyan apa mellett kellett felnőnie,
aki biztosítási csalás kedvéért megölte és bántalmazta a gyermekeit.
Apa, kérlek, ne bánts!
Bizonyára tudta,
hogy a bántalmazás rossz,
de senki sem sietett a segítségére.
Meg kellett találnia a módját annak, hogy életben maradjon.
Más szemmel nézte a világot.
Oh Sujin!
Oh Sujin! Hol van a gyermek?
Ne féljen, és mondja el az igazat!
Az egykori örökbefogadó apja a közelében él?
Hagyja abba!
Van egy szimbolikus momentum ebben az ügyben, amit nem szabad figyelmen kívül hagyni.
A bűnös Baek Seonghak az általa bántalmazott gyermekek fogaiból csinált szélcsengőt.
A szélcsengő Oh Sujin lelkiállapotát jelképezi.
Az utolsó jelenetben elengedte Ahramot,
és elviszi őt a rendőrautó. Majd kidobja a szélcsengőt.
Az, hogy kidobta a szélcsengőt, jelképezte azt, hogy megszabadult a gyermekbántalmazás dühétől.
Ez mutatja, hogyan érezte magát támadóként és áldozatként.
Orrnyálkahártya-gyulladásom van,
szóval mielőtt elkezdenék sírni, elkezd folyni az orrom.
Önök már biztos látták,
de állandóan folyt az orrom!
De alakítás közben erre nem tudok figyelni.
Úgy döntöttem, nem foglalkozok vele,
hanem mindent beleadtam a szerepbe.
Nem lepődtem meg, hogy folyt az orrom a felvétel során.
Mi ez?
Egy női táska...
Ez mi?
[Tudom, milyen mocskos dolgokat tettél. ~ Park Eunbyeol videója.]
Ez meg ki volt?
Park Eunbyeol!
És vannak olyanok, akik saját, átélt traumájuk kapcsán válnak elkövetőkké.
Ez a kedvenc filmem. Azt pedig betettem mellé, csak úgy.
Köszönöm!
Elnézést... Ön kicsoda?
Jó estét, asszonyom!
Nagyon örvendek!
Eunbyeol jó barátja vagyok.
- Barát? - Igen.
A Yongma Középiskolában tanít.
Ön tanár?
Tanárként próbálta tisztességes ember látszatát kelteni,
de Hwang Kyeongil valójában egy internetes ragadozó.
- Majd hívlak! - Szia!
~ délután 12:03 - 10 perccel Park Eunbyeol elrablását követően ~
Szándékosan férkőzik Eunbyeol közelébe, és elrabolja őt.
Eunbyeol esete nagyon hasonlít a Soranet ügyéhez,
mely mostanában nagy visszhangot kapott.
Nők és férfiak közt létezik egyfajta előítélet.
Szerettem volna rávilágítani az ilyen problémákra.
Ezért készítettem el ezt az epizódot.
Ha sikítani mersz, megöllek!
Miért csinálod ezt velem?
Ez nem te vagy!
Kérlek, ne csináld! Nem akarom!
Hé! Azt mondtad, színésznő akarsz lenni.
Vedd úgy, hogy ez az első produkciód!
Miért csinálod ezt? Pénzért?
Ha pénzt szeretnél, bármennyit megadok neked!
Ha nem pénz kell, megteszek bármit!
Ígérem!
Eunbyeolt olyan helyre vitte, melyhez a legszörnyűbb emléke kapcsolódik.
Ezért nem bánok veled emberhez méltóan.
Ti nők, ha hátrányba kerültök, mindig csak hízelegni próbáltok.
Amint a terhetekre vagyok, elhajítotok engem!
- Ne! - Kyeongil, mit művelsz?
Azt mondta, hogy flörtölsz a férfiakkal, hogy megkössék veled a biztosításokat!
Vigyázz a szádra!
Hwang Kyeongil anyjának nem volt jó híre.
Miért hiszel neki?
Hát nem látod, hogy gürizek, hogy eltartsalak téged és az apádat?
Ne mondj ilyet még egyszer!
Csak felbosszantasz vele!
Megengedte neki, hogy csatlakozzon a filmes klubhoz.
Szerettél volna egy kamerát, ugye?
Köszönöm szépen!
Az osztályfőnöke hatására, aki gondoskodott róla,
Kyeongil arról álmodott, hogy rendező lehessen.
Anya...?
Sajnos szemtanúja lesz az anyja és a tanára viszonyának.
Dühében Kyeongil felgyújtja saját otthonukat, édesanyja pedig benn ég.
Úristen! Tűz van!
Tűz van! Jaj, istenem!
Ments meg, Kyeongil!
Anya...
Eunbyeol ügye mögött is különleges jelentés húzódik.
Kyeongil gyermekkorában maga is megrázkódtatást élt át.
Egy bűnöző sem válik magától azzá.
Az emberek és a körülöttük uralkodó, társadalmi helyzetek okozzák,
hogy bűnt követnek el.
Mindannyian felelősek vagyunk érte.
Én vagyok az áldozat!
Van fogalma róla, hogy az a nő és az a tanár mit tett velem?
Kyeongil arról álmodott, hogy filmrendező lesz.
Ezért szerette a „Forrest Gump”-ot.
A csokoládés doboz volt a kulcsszó.
Az események jól tükrözik,
hogy nem akarta ezt tenni.
De mivel gyermekkorában nem sikerült megfelelő időn belül segíteni rajta,
bűnöző lett belőle.
Szerettem volna írni arról, milyen fájdalmat őrizget ő a szívében.
Ők az őrültek, nem én!
Az a mocskos nő...!
És a te apád!
Annyira sajnálom, anya!
Kérem, segítsenek...!
Mindkét karakter gyermekkori trauma áldozata.
- Anya... - Kérem!
Oh Sujin és Hwang Kyeongil.
Mindketten olyan bűnözők,
akik gyermekkori megrázkódtatást éltek át.
Helyes döntést hozott, Oh Sujin.
A rendőrség mindjárt odaér.
Számíthat rá, hogy betartom az ígéretemet,
és amiben csak lehet, segíteni fogok.
A valóságban is számos eset személyes traumából táplálkozik.
Előfordulhat például, hogy egy apa súlyosan bántalmazza a gyermekét.
Vagy mondjuk az apa részegen állít haza,
és a gyerekek előtt veri meg az édesanyjukat.
Amikor ezek a gyerekek felnőnek, hajlamosak lesznek ugyanezt tenni.
Előfordul, hogy maguk is megverik a feleségeiket vagy gyerekeiket.
Néha ez gyilkossághoz is vezet.
Alkalmanként az apát megöli a gyermek egy fennálló, erőszakos bántalmazást követően.
de Clerambault-szindróma (erotománia) - Hosik ügye
A kommunikáció hozza közelebb egymáshoz az embereket.
Azok számára, akik nem olyanok, mint te,
inkább árt az ilyesmi, semmint használ.
Most aggódsz miattam?
Ha így van, és ráérsz, gyere el és nézed meg a fellépésemet!
Mi...?
A rendőrség belső üzenőfalán egy bejegyzésben valaki mocskolódni kezd Oh Hyeonho rendőrtisztről,
ami bajt okoz az Aranycsapat számára.
Igen. Épp most értem ide.
Ugyan mikor lehetnék én DJ itt a Feverben, ha nem valakit helyettesítenék?
Igen. Rendben, mindjárt ott vagyok.
Te ki vagy?
Red Touch-ot fogom helyettesíteni.
DJ Black vagyok.
Nagyon régóta a rajongód vagyok.
Te vagy a mai beugró?
Igen.
Gyere, menjünk ki!
Hé, a kávé a tiéd!
[Oh Hyeonho]
Mi van velem...?
Eközben Hyeonho egy DJ-t helyettesít egy szórakozóhelyen.
Miután kábító hatású italt fogyasztott,
fenyegetni kezdte az embereket.
Kussoljatok!
- Kapcsolja át hozzám! - Máris!
Nullás kód!
A gwangchangi Club Fever szórakozóhelyen egy férfi késsel fenyegeti a látogatókat.
Arra! Látod?
Oh Hyeonho! Hagyd ezt abba, és tedd le a kést!
Hyeonho, ne tégy olyat, amit később megbánhatsz!
Tedd le a kést! Gyerünk!
Ne jöjjenek közelebb! Ne!
Ez itt „High color laser.”
Oh Hyeonho ugyanazokat a szavakat ismételgeti a helyszínen Mu Jinhyeok előtt.
„High color laser”?
Röviden „HCL”?
Amikor az ember információt keres, minden a sebességen múlik.
Ezért gyakran használok rövidítéseket.
Azt mondta, gyakran használ rövidítéseket.
Minek a rövidítése a „HCL”?
Park Eunsunak eszébe jut, hogy Oh Hyeonho gyakran használ rövidítéseket,
és rájött, hogy sósavra akart ezzel utalni.
Ezt az esetet az interneten tervezték meg,
szóval akár gyűlölet-bűncselekmény is kerekedhet belőle.
Lehet, hogy a támadók nem is ismerik az érintett személyt,
mégis képesek bosszút állni rajta vagy megtámadni őt,
ha valami nem tetszik a jellemében vagy viselkedésében.
Ugyanez vonatkozik a sósav-támadásokra.
Néha csupán személyes nézeteltérésekről van szó,
mégis vannak, akik képesek sósavat széthinteni nyilvános területeken.
Volt néhány ilyen eset.
Futás!
Egy pillanat alatt felfordulás keletkezik a szórakozóhelyen.
Üldözőbe vesznek egy piros tűsarkús nőt.
A Club Fever sósavas támadásának elkövetője a Gwangchang-városrész 21-es száma felé rohan!
Mi ez? Paróka?
Úgyis elkaptuk volna. Miért kellett elfutnia?
- Csak kifárasztott minket... - A fenébe...
Gyilkossági kísérlet gyanújával letartóztatom...
Ez meg mi?
Ez egy csávó?
Egy éve zaklatja önt a közösségi oldalakon egy „Love8080” nevű felhasználó?
Igen, így van! Ezt próbálom elmondani!
Oh Hyeonho meg volt győződve róla, hogy egy nő volt az,
aki egy éve zaklatta őt.
És megkérte, hogy gondoskodjanak rólam...!
Köszönöm. Köszönöm.
A kihallgatás után Yang Hosik meglátogatta Oh Hyeonhót.
Oh nyomozó...
Nemrég elengedtek, ezért szerettem volna bocsánatot kérni.
Sajnálom!
Leülhetek egy kicsit?
Persze.
Hálás vagyok, amiért ilyen megértő.
Kicsit sajnálom ezt a nőt.
- Csak azért tette, mert szereti önt. - Szeret engem?
Hallottál már valaha a „de Clerambault-szindrómáról”?
Úgy is nevezik, hogy erotománia.
Egy olyan téveszmés, zavart állapot, ahol azt hiszi az ember,
hogy egy nála magasabb státuszú személy szerelmes belé.
Egyfajta megszállottság.
Yang Hosik úgy vélte, Park Eunsu megzavarta őket.
Yang Hoshik de Clerambault-szindrómában szenved,
és lehet, hogy épp most támadja meg Park Eunsut!
Hyeonho csak morcos volt.
Én ezt most szépen...
... ráöntöm az arcára.
Sósavval fenyegette meg őt.
Oh Hyeonho zaklatója Yang Hosik volt.
Tedd azt le, te rohadék!
Megégek!
Ez éget!
Bilincseljétek meg, és lássátok el a sebét!
Hyeonho, segíts!
Tudom, hogy te is szeretsz engem!
Ne hagyj el! Ne hagyj el engem!
Azok, akik ettől szenvednek, azt hiszik, ez csupán egy mód arra,
hogy kifejezhessék az érzéseiket.
Nem értik meg, hogy ezzel mekkora fájdalmat okoznak másoknak.
Sajnálom.
Megkérdeztük őt, milyen nehézségekkel kellett szembenéznie,
miközben olyan férfit alakított, aki erotomániától szenved.
Sokat gondolkoztam azon, hogyan játsszak majd el egy olyan karaktert,
aki több, különböző személyiséggel rendelkezik.
Az állt a szövegkönyvben, hogy a „sajnálom” szót különböző hangszínnel kell majd mondanom,
hogy Lee Hana észrevehesse, hogy az egyik egy bocsánatkérés, a másik egy rajongó férfi hangja.
Mindent meg kellett tennem, hogy másként hangozzon a kettő,
ezért nagyon koncentráltam.
Nem én voltam! Nem én vagyok a bűnös!
- Sajnálom... - Nem én voltam az!
Titokzatos gyilkosság - A szemetes ház úrnője
Vigyázz a szádra, vén szatyor!
Már nincs vesztenivalóm!
Elvárod, hogy egy ilyen kis összeggel távozzak?
Az Aranycsapatnak egy fegyveres férfit jelentettek.
Amikor azonban kiértek a helyszínre,
egy szeméttel teli lakást találtak.
Mi ez a szag?
Uram, kérem, hallgassanak meg!
A férfi ragaszkodott hozzá, hogy igazságtalanul bántak vele.
Mit akar mondani? Beszéljen!
Asszonyom!
- Vezessék el! - Álljon fel!
Uram, miért kell nekem oda mennem?
Asszonyom, önnek is velünk kell jönnie! Meg kell írnia a vallomását!
Miért kellene? Nem megyek!
Daeshik, gyere ide egy kicsit!
Miért van klórszaga olyasvalakinek, aki szemetet gyűjt?
Szagold meg!
Mi folyik itt?
Valaki engem bámul!
- Álljon fel! - Várj egy kicsit!
A férfi, aki nem akarta hagyni, hogy letartóztassák,
végül felfedte a lakás titkát.
Vajon mi vette rá a tettest, hogy ilyen kegyetlenséget kövessen el?
Ki ez a nő, és miért hasonlít önre?
Nem tudom! Nem tudom!
- Nem tudok semmit! - Hé!
Az öccsével, Shim Yeongunnal élt együtt.
Feltehetőleg ő az a személy, aki Park Boksunnak adja ki magát.
Mu Jinhyeok üldözőbe vette Shim Cheonok öccsét,
aki elmenekült a helyszínről.
És utána kiderült az igazság.
Ha elmondom, mi történt...
Akkor megvédi az öcsémet, és engem?
Valójában melegszívű asszony volt...
Tessék!
Hogy van az édesanyád? Még mindig beteg?
Ő már előtte eldöntötte, hogy az épületet el fogja adományozni.
Park Boksun nem akarta eladni a GP-nek az épületet,
- mert már úgy döntött, el fogja adományozni. - Már megint bajba keveredtél?
Az értelmi fogyatékos Shim Yeongunt használták fel arra,
hogy végezzenek Park Boksunnal.
Plasztikai sebészet útján megváltoztatták Shim Cheonok arcát, hogy úgy nézzen ki, mint Park Boksun.
Shim Cheonok emlékszertartásra készült Park Boksun számára, mert megbánta, amit tett.
A gyilkos pedig végzett vele.
Ki maga?
Ők küldték ide?
Miután a karakterem meghalt, nem volt könnyű dolgom.
Öt órán keresztül kellett odafenn lógnom,
és minden porcikám ragadós volt a vértől.
Míg másoknak a földön fekve kellett meghalniuk,
addig nekem öt órán keresztül kellett ott fenn lógnom.
Másoknak egyszer kellett meghalniuk.
Természetes, hogy egy szereplő egyszer meghal.
Megvolt az eredeti szerepem,
majd plasztikai sebészetnek vetettek alá, és teljesen más ember lett belőlem.
Ez a személy is meghal, akárcsak az eredeti karakterem.
Szóval kétszer is elbántak velem.
Ha visszatekintünk a történtekre, az Aranycsapat számos, különböző esetet oldott meg.
Melyik volt a legemlékezetesebb számodra?
Mindegyik epizód emlékezetes volt,
de a sorozat második felében az a jelenet volt a legjellegzetesebb,
melyben Shim Cheonokot meggyilkolják.
A története, és ahogy meghalt, nagyon emlékezetes volt.
Eléggé rémisztő volt.
Számomra is Shim Cheonok ügye volt a legemlékezetesebb.
Volt valami, ami számomra is nagyon érdekes volt.
Amint odaértünk a lakáshoz, elkezdtük átkutatni a szobákat.
Azt mondtam Jinhyeoknak, hogy „Azt hiszem, van odabenn valami”.
Majd bementem abba a szobába, mely bűzlött a vérszagtól.
Volt egy szekrény, és persze olvastam előre a szövegkönyvet.
De aztán Jinhyeok váratlanul azt mondta,
hogy „Daeshik, nyisd ki a szekrényt!”.
Ez meg mi?
Nyisd ki!
Azt mondtam, hogy „Ez meg mi?”.
Tudtam, hogy ki kell nyitnom,
de megrémültem.
- Annak ellenére, hogy tudtad. - Annak ellenére, hogy tudtam.
Féltem, hogy tényleg odabenn lesz.
Amikor azt a jelenetet vettük fel, tudtam, hogy a holttest nem lesz odabenn,
de hirtelen úgy éreztem, hogy a rendező végül rávette a színésznőt, hogy benn maradjon.
Szóval megijedtem. Amikor láttam az adásban a jelenetet,
- bizony igencsak izgalmas volt. - Az nem kifejezés.
Emlékszem a kameraállásra, ahogy nézett ki a rácsokon. A rész címe is az volt,
- hogy „Szemek a falban”, nem igaz? - De, igen.
Nem tudom kiverni a fejemből azt a pillanatot, amikor megláttam őt a résen keresztül.
Viszont ez még nem minden, ami az Aranycsapat által megoldott ügyeket illeti.
Még nem értünk az epizód végére. Lássuk, milyen esetek voltak még!
Szociális események - a Nakwoni Szociális Központ és a buszrobbanás esete
Miért akarnak mindig megölni?
Maguk is közülük valók, mi?
Kérem, most másszon le a párkányról!
Tegye le a fegyvert, és jöjjön le onnan!
A túszejtéses helyzet a szociális központ tetején kezdődött.
Tényleg le fogok ugrani!
Először egyszerű rendbontásnak tűnt,
melyet egy elmebeteg páciens okozott.
Az altató hatásának múlásával megszöktél a műtőből!
Pont, mikor már be akartuk fejezni.
Biztos meglepődtél!
Hiszen még az állatok is megérzik, ha a vágóhídra viszik őket.
Valami azonban nem stimmelt.
Nem akarok elmenni! Nem megyek!
Ne!
Nos, olyanoknak adunk otthont, akik súlyos betegek vagy sérültek.
Milyen szép kislány!
Nem vagyok rossz bácsi.
Letértek egy sikátorba az út mentén.
Egy föld alatti parkoló felé tartanak.
Ez meg mi?
Kang kisasszony, találtunk valami furcsát az igazgatónőről.
A működési engedély egy Lee Sangman nevű orvosnak lett kiállítva.
De ellene csődeljárás folyik.
Először a szaruhártyáját... majd a veséit is... Amerikába fogom küldetni.
Az egyik amerikai barátom azt mondta...
Kiderült, hogy a klinika kapcsolatban állt a szociális központtal,
és hajléktalanok szerveivel kereskedtek.
Befogadtak mindenféle hajléktalant,
és kizsarolták tőlük a segélyüket.
Arra használták fel őket,
hogy új gyógyszereket próbáljanak ki rajtuk.
Befelé!
Szarházi banda!
Ébresztő! Jól van?
Baek Jingu hasa erősen végzik! Siessenek!
Ha nem engedelmeskedtek,
kivágták a szerveiket, és eladták őket.
Következzék a seonguni buszvállalat!
Miért ad be újra és újra javítási kérelmeket?
Nos, pár napja a fék nem működik túl jól.
Csupán féltem, hogy balesetet okoz majd.
Attól is kényelmetlenül érzem magam, hogy újrafutóztatott abroncsokkal kell mennem...
Volt bármi baleset, vagy sem?
- Nem volt... - Erről beszélek!
Park úr! Vigyázzon, miket beszél!
A buszsofőr egy család nélküli hajléktalan volt.
Kinek képzeli magát, hogy itt panaszkodik egy busz miatt?
- Írja itt alá! - Mi ez?
Biztosítás. Mi más lenne?
A többiek már mind aláírták. Egyedül a maga neve hiányzik.
Jól van...
Azt hiszi, ha elolvassa, majd megérti?
Csak írja alá!
Gyakorlatilag kényszerítették, hogy aláírja a dokumentumokat,
majd utána újra beült a volán mögé.
- Várj, Jongu! Tessék! - Üdv...
A Surim-városrészben ma területfelmérést tartanak. Kerülőúton kell majd menned.
Jó napot!
- Akkor szállj fel, na! - Komolyan?
Jó napot kívánok!
- Jó napot! - Jó napot kívánok!
Az utasok, akik a Seonguni Ipartelepen dolgoznak,
szokás szerint felszálltak a buszra.
[Dongpo városának közelében, Ugyeong falu mellett]
Elnézést, ez a kerülőút nem hosszabb az eredetinél?
Sajnálom!
A Surim-városrészben a Seongun Expressz útépítési munkálatokat végez,
ezért a megszokott útvonalban változás lépett életbe.
Sajnálom! Bocsánat!
- Minjun! - Kapaszkodj!
- Hé, állítsa meg a buszt! - Jaj!
A busz egy baleset következtében felborult.
Egy buszon vagyok... minden utas megsérült...
Kérem, segítsenek!
Egy pillanat! Megmentjük önöket! Rendben?
Segítsenek!
Gyorsan! Mindenki!
Egy, kettő, három!
Még egyszer!
Kérem, Mu nyomozó, siessen!
- Kifelé! - Állítsák meg a robbanást!
Hátra! Mindenki hátra!
- Gyorsan, igyekezzenek! - Gyorsan!
Nyomozó?
Mu Jinhyeok nyomozó!
Gyorsan, vigyék őt!
Szerencsére minden utast sikerült megmenteni.
Ezek a rohadékok...
Mindegyik a Seongun Expresszhez köthető.
A legtöbb buszsofőrnek pedig...
Ez egy biztosítási csalás volt,
mely rávette azokat a sofőröket, akiknek nem volt családja,
hogy biztosítási szerződéseket írjanak alá.
Ha bármi baleset történt, a sofőröket okolták érte.
Ha pedig megsérültek vagy meghaltak a sofőrök,
a cég részesült minden biztosítási összegben.
Jó ideje csinálták ezt már.
A szociális központban és a buszbaleset során történtek példák arra,
milyen esetek fordultak elő nálunk mostanában,
melyek komoly, társadalmi problémának tekinthetőek.
A sorozat munkálatai során időrendi sorrendben...
... a kezdeti bűncselekmények inkább személyes jellegűek voltak.
A közepe és a vége felé azonban ezek helyett inkább olyan dolgokra koncentráltunk,
melyek szervezetekhez vagy közvetlenül társadalmunkhoz köthetők.
Azon dolgoztunk, hogy kiszélesítsük a látókörünket.
A szociális központban történtek reprezentálták a szervezeteket,
a buszbaleset ügye pedig egy híres vállalat által elkövetett bűncselekményt.
Így szerettem volna bemutatni a sorozat befejezését.
Ezekre a bűnügyekre úgy is tekinthetünk,
mint amilyeneket pszichopaták hajlamosak elkövetni.
A nézőink ezekre a felejthetetlen pillanatokra szavaztak.
Vészhelyzet, nullás kód! Emberrablás történt!
A bejelentő a Yeongdong-kerületben, az Eunhyeong-városrész 36-os számú...
... épületegyüttesének 2 km-es körzetében bújt el.
A közelben járőröző egységek azonnali beavatkozására lesz szükség!
A gwangchangi Club Fever szórakozóhelyen...
[A nézők által legjobbnak ítélt jelenet a sorozatból.]
Lássuk, melyik jelenet végzett az első helyen!
Igya csak meg, és jöjjön velem!
Baek Seonghak – bűntárs Ahram bántalmazásában
Össze-vissza szaladgáltak, csak hogy megtalálják.
Na mindegy, elég a fecsegésből!
Ideje... a gyerekek után indulnia!
Várjon!
Eressze el!
Bevallotta, ugye?
Alaposan gondolja át, hová rejtette a gyermeket!
Egy...!
A közönségnek ez a jelenet okozta a legnagyobb megelégedést.
A legkielégítőbb pillanat az volt, mikor Jinhyeok visszavág.
Letartóztatja a biztonsági őrt.
Most pedig következzen az a jelenet,
ami a legjobban felbosszantotta a közönséget!
Amit korábban mondtál...
Hogy Daeshik hallott engem beszélni a lépcsőházban a beépített emberrel...
Mi van vele?
Aznap senkivel sem beszéltem.
A környék négy térfigyelő kameráját is ellenőriztük.
Apa, most kicsit elfoglalt vagyok... Baleset?
Hall engem? Kérem, térjen magához!
Apa!
- Daeshik! - Nyugodj meg!
Elaludt a volánnál?
- Kik maguk? - Az most nem fontos.
Ha az apád most börtönbe kerül, élve már nem jön ki onnan.
Ha egyezséget kötsz velem, lehet, hogy szemet hunyok a történtek felett.
Ne feledje, hogy megígérte, nem bántja majd Jinhyeokot!
Sajnálom, Jinhyeok!
Daeshik elárulta Jinhyeokot, és titokban Mo Taegunak segített.
Jóvá fogom ezt tenni a kedvedért.
Az dühítette fel a nézőket a legjobban,
mikor kiderült, hogy Daeshik, akiben addig megbíztak, valójában besúgó volt.
A sorozat legrémisztőbb jelenete pedig...
Ez volt az, ami a legjobban megijesztette a nézőket.
Azonnal gyere elő!
Hol vagy?
Oh Sujin megtalálja a mosógépben rejtőzködő Ahramot.
Mikor a jeleneteket forgattuk,
nem számítottam rá, hogy ennyire ijesztő lesz.
Én kicsi fiam,
szóval itt bujkálsz!
Hálásan köszönöm a becenevet, amit önöktől kaptam.
Azt, hogy „a mosógépes nő”.
Hamarosan újra találkozunk. Köszönöm!
A nézők szerint a legjobb jelenet pedig az volt...
Mu nyomozó, szerintem inkább visszakanyarodtak a szociális otthon felé.
Értettem! Kérjen még erősítést a Nakwoni Szociális Otthonhoz!
Jól van, Park Jeongu?
Kérem, siessenek!
Kwonju fülel, Jinhyeok pedig rohan.
Kifelé!
A történtek igazi bajtársakká kovácsolták őket.
A buszsofőrrel, Park Jeonguval együtt mindenki megmenekült és biztonságban van.
Az Ugyeong közelében történt buszbalesetet megoldottuk.
„A hang” legjobb jelenete az volt,
mikor Kwonju hallgatózik, hogy bizonyítékra leljenek,
Jinhyeok pedig rohan, hogy elkapja a tettest.
Ahogy együtt oldják meg az ügyet.
Könyörtelenül végeznek majd veled.
Ebben a sorozatban egy jelenetet vagy dialógust sem szabad kihagyni.
Az írók és a rendező szerint mely, egy percnyi jelenet volna a legeslegfontosabb?
Különös, hogy végre személyesen találkozunk.
Az nagy elégedettséggel töltött el,
mikor Jinhyeok a rendőrkapitány és az ügyész előtt beszél.
Mikor elmondja, mit akar tenni.
A sorozat ezt akarta bemutatni.
Jang Hyuk szavait nem tudom kiverni a fejemből.
Úgy látom, magának tényleg elment az esze.
Nem számít, milyen befolyásos nyomozó vagy bűnügyi csoportvezető is volt korábban,
most nem más, csak egy nyomorult kis küldönc, akit őrmesterré fokoztak le.
Ha egy ügyész megparancsol valamit, akkor magának kötelessége engedelmeskedni!
Park ügyész úr!
Nem gondolja, hogy változott a felállás, és nincs már joga ilyesmit mondani?
Nézze! Ma már a digitális korszakban élünk.
Ne beszéljen úgy, mint valami őskövület!
Mi van? El akar dicsekedni azzal, hogyan fizették le?
Szégyellhetné magát!
Nem azért kapta a kinevezését, hogy azokat védje,
akik pénzzel és hatalommal rendelkeznek!
Azért csináltak magából ügyészt,
hogy megvédhesse a gyengéket és az elesetteket!
Tisztában van vele?
Arrogáns seggfej!
Eresszen el!
Meg akarja kóstolni az öklömet?
Ha bal oldalon ütöm meg, élete végéig pelenkát hordhat!
Ha a másik oldalon, akkor rögtön feldobja a talpát.
Na, melyik legyen?
Ne tegyen olyat, amiről nem tudja, kit haragít vele magára!
Megértette, ügyész úr?
Elég!
Tiszteletem! Visszatérek a posztomra...
Rendőrfőnök úr!
Mikor Mo Tageu rájött, hogy Kwonju a nyomára bukkant,
a falat nézve úgy nevetett, akár egy gyermek.
Egy pszichopata lélektanának tökéletes ábrázolása.
Mo Taegu elment Kwonjuhoz, hogy megfenyegesse őt.
A sorozat speciális epizódjai itt még nem érnek véget.
Mindent beleadtam.
Na jól figyelj arra, amit mondok!
Mindig ott voltak ezek a pillanatok.
Nehezebb, mint gondolná.
Sötét volt, és nehéz.
[A forgatás helyszínén feszült volt a hangulat.]
Ez nagyon vicces!
Emlékszem, milyen feszült volt a hangulat.
Elnézést!
[Vajon milyen titkokat őrizgetnek ezek a színészek és színésznők?]
Bizonytalannak tűnik a tekinteted.
Köszönöm.
Ne hagyják ki a második, speciális epizódot!
Magyar felirat: Brigi (brigichan@hotmail.com)
Angol felirat: VIU